[image: PanevezioHerbas]
PANEVĖŽIO MIESTO SAVIVALDYBĖS TARYBA

SPRENDIMAS
DĖL MAKSIMALIŲ SOCIALINĖS PRIEŽIŪROS IR SOCIALINĖS GLOBOS PASLAUGŲ IŠLAIDŲ FINANSAVIMO PANEVĖŽIO MIESTO SAVIVALDYBĖS TERITORIJOS GYVENTOJAMS DYDŽIŲ NUSTATYMO IR SAVIVALDYBĖS TARYBOS 2019 M. GRUODŽIO 19 D. SPRENDIMO NR. 1-486 PRIPAŽINIMO NETEKUSIU GALIOS

2022 m. rugpjūčio 31 d. Nr. 1-298
Panevėžys 

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, Lietuvos Respublikos socialinių paslaugų įstatymo 13 straipsnio 4 dalies 9 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 32 punktu ir Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“, 16 punktu, Panevėžio miesto savivaldybės taryba  nusprendžia:
1. Nustatyti maksimalius socialinės priežiūros ir socialinės globos išlaidų finansavimo Panevėžio miesto savivaldybės teritorijos gyventojams dydžius (priedas).
2. Pripažinti netekusiu galios Panevėžio miesto savivaldybės tarybos 2019 m. gruodžio 19 d. sprendimą Nr. 1-486 „Dėl maksimalaus trumpalaikės ar ilgalaikės socialinės globos išlaidų finansavimo dydžio Panevėžio miesto teritorijos gyventojui patvirtinimo ir Savivaldybės tarybos 2019 m. gegužės 30 d. sprendimo Nr. 1-178 pripažinimo netekusiu galios“.
3. Paskelbti šį sprendimą Teisės aktų registre ir Panevėžio miesto savivaldybės interneto svetainėje.
4. Nustatyti, kad šis sprendimas įsigalioja kitą dieną po oficialaus paskelbimo Teisės aktų registre.


Savivaldybės meras                                                                            Rytis Mykolas Račkauskas

